**D I S P O Z I Ț I A**

**nr. 551/29 decembrie 2022**

**privind** **delegarea unor atribuţii ale Preşedintelui Consiliului Judeţean Cluj**

Preşedintele Consiliului Judeţean Cluj;

Având în vedere Referatul cu numărul 52.594/28.12.2022 privind delegarea unor atribuţii ale Preşedintelui Consiliului Judeţean Cluj;

Luând în considerare dispozițiile:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, ale art. 3 alin. (2), ale art. 58 alin. (1) și (3), ale art. 59 și ale art. 61-62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* art. 12, ale art. 157, ale art. 188 alin. (2), ale art. 190, ale art. 191 alin. (1) lit. c), alin. (4) lit. a), alin. (6) și alin. (7) și ale art. 438 alin. (11) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 21 alin. (3), ale art. 23 alin. (2) lit. c) și f) şi ale art. 48 din Legea privind finanţele publice locale nr. 273/2006, cu modificările şi completările ulterioare;
* Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027, alocate României din Fondul european de dezvoltare regională, Fondul de coeziune, Fondul social european Plus, Fondul pentru a tranziție justă;
* Ordonanței de urgență a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă
* art. 1, art.13 din Ordonanța de urgență a Guvernului nr. 196/2005 privind Fondul pentru mediu, cu modificările şi completările ulterioare;
* Ordonanței de urgență a Guvernului nr.38/2020 privind utilizarea înscrisurilor în formă electronică la nivelul autorităţilor şi instituţiilor publice;
* Ordinului Ministerului Finanțelor Publice nr. 1.792/2002 privind aprobarea Normelor metodologice privind angajarea, lichidarea, ordonanţarea şi plata cheltuielilor instituţiilor publice, precum şi organizarea, evidenţa şi raportarea angajamentelor bugetare şi legale, cu modificările şi completările ulterioare;
* Ordinului Secretariatului General al Guvernului nr. 600/2018 privind aprobarea Codului controlului intern managerial al entităţilor publice;
* Hotărârii Consiliului Județean Cluj nr. 170/2020 privind aprobarea Regulamentului de organizare și funcționare a Consiliului Judeţean Cluj, republicată;
* Hotărârii Consiliului Județean Cluj nr. 65/2018 privind aprobarea Regulamentului de organizare și funcționare a aparatului de specialitate al Consiliului Judeţean Cluj;

În temeiul drepturilor conferite de art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

**d i s p u n e:**

**Art. 1.** Delegarea, de la data de 01.01.2023 până la data data de 31.12.2023, a exercitării calităţii de ordonator principal de credite cu drept de a semna, pentru şi în numele Președintelui Consiliului Județean Cluj, operaţiunile specifice cu privire la angajarea, lichidarea, ordonanţarea şi plata cheltuielilor prevăzute în bugetul de venituri şi cheltuieli al Judeţului Cluj, documentele privind deschiderile de credite bugetare și dispozițiile de încasare/plată către casierie, în regim permanent şi fără condiţii de limită, pentru toate categoriile de operaţiuni aferente activităţii desfăşurate de compartimentele din aparatul de specialitate al Consiliului Județean Cluj către:

1. domnul Marius Mînzat - vicepreşedinte al Consiliului Judeţean Cluj;
2. domnul Vákár István-Valentin - vicepreşedinte al Consiliului Judeţean Cluj;
3. doamna Simona Gaci- secretar general al Județului Cluj.

**Art. 2.** Delegarea, de la data de 01.01.2023 până la data data de 31.12.2023, a dreptului de a semna documentele generate în numele și pe seama Județului Cluj/Consiliului Județean Cluj/Preşedintelui Consiliului Judeţean Cluj, către:

1. domnul Marius Mînzat - vicepreşedinte al Consiliului Judeţean Cluj;
2. domnul Vákár István-Valentin - vicepreşedinte al Consiliului Judeţean Cluj;
3. doamna Simona Gaci- secretar general al Județului Cluj.

**Art. 3.** Delegarea, de la data de 01.01.2023 până la data data de 31.12.2023, către domnul Marius Mînzat–Vicepreşedinte al Consiliului Judeţean Cluj- a atribuțiilor prevăzute de art. 191 alin. (6) lit. a), b), c), e) și f) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare, cu privire la Direcția Generală de Asistență Socială și Protecția Copilului Cluj și Aeroportul Internațional Avram Iancu Cluj R.A.

**Art. 4.** Delegarea, de la data de 01.01.2023 până la data data de 31.12.2023, către domnul Marius Mînzat–Vicepreşedinte al Consiliului Judeţean Cluj- a activității de monitorizare a implementării Proiectului de investiţii "Sistem de management integrat al deşeurilor în Judeţul Cluj".

**Art. 5.** Delegarea, de la data de 01.01.2023 până la data data de 31.12.2023, către domnul Vákár István Valentin–Vicepreşedinte al Consiliului Judeţean Cluj- a activității de monitorizare a implementării proiectului de investiţii "Îmbunătăţirea infrastructurii rutiere de importanţă regională - Traseu Regional Transilvania Nord- Drumul Bistriţei şi Drumul Apusenilor".

**Art. 6.** Delegarea, de la data de 01.01.2023 până la data data de 31.12.2023, către doamna Diana Coman șef serviciu, a dreptului de a semna, olograf și cu semnătură electronică calificată, în numele și pe seama Județului Cluj/Preşedintelui Consiliului Judeţean Cluj, în cadrul Programelor Operaționale 2021 – 2027, Planului Național de Redresare și Reziliență, Programelor Administrației Fondului de Mediu a:

1. documentelor necesare depunerii proiectelor cu finanțare nerambursabilă, prevăzute în ghidurile de finanțate, inclusiv cereri de finanțare și anexele acestora;
2. documentelor generate în cadrul etapelor de evaluare și contractare a proiectelor cu finanțare nerambursabilă, inclusiv a răspunsurilor la solicitările de clarificări, a rapoartelor de vizită la fața locului, a contestațiilor formulate împotriva rezultatului procesului de evaluare și selecție a proiectelor;
3. documentelor generate de implementarea proiectelor cu finanțare nerambursabilă, inclusiv a rapoartelor de progres, a notificărilor, a cererilor de prefinanțare/plată/rambursare, a rapoartelor privind vizita la fața locului;
4. documentelor generate de sustenabilitatea proiectelor cu finanțare nerambursabilă.

**(2)** Delegarea, de la data de 01.01.2023 până la data de 31.12.2023, către doamna Diana Coman șef serviciu, a dreptului de a semna, olograf și cu semnătură electronică calificată, în numele și pe seama Județului Cluj/Preşedintelui Consiliului Judeţean Cluj, în cadrul Programelor Operaționale 2021 – 2027, Planului Național de Redresare și Reziliență, Programelor Administrației Fondului de Mediu, certificarea documentelor generate pentru proiectele cu finanțare nerambursabilă conform alin. (1) lit.a)-d).”

**Art.7.** Preşedintele Consiliului Judeţean Cluj rămâne competent să exercite oricând calitățile delegate conform prevederilor art. 1 - 6, actele sale efectuate în legătură cu aceasta fiind întru totul valabile, persoanele desemnate la art. 1 - 6 exercitându-şi atribuţiile delegate în numele acestuia, nu în numele funcţiei pe care o deţin.

**Art. 8.** Persoanele desemnate la art. 1- 6 nu pot subdelega atribuțiile delegate în temeiul prevederilor prezentei dispoziții.

**Art. 9.** Cu punerea în aplicare a prevederilor prezentei dispoziţii se încredinţează persoanele desemnate la art. 1 - 6.

**Art. 10.** Prezenta dispoziţie se comunică domnului Marius Mînzat; domnului Vákár István Valentin; doamnei Simona Gaci; doamnei Diana Coman, direcţiilor şi compartimentelor din cadrul aparatului de specialitate al Consiliului Judeţean Cluj; Direcției Generale de Asistență Socială și Protecția Copilului Cluj și Aeroportului Internațional Avram Iancu Cluj R.A., precum şi Prefectului Judeţului Cluj.

**CONTRASEMNEAZĂ:**

**P R E Ş E D I N T E, SECRETAR GENERAL AL JUDEŢULUI,**

Alin Tișe Simona Gaci